ECLI:NL:CRVB:2014:1559, Centrale Raad van Beroep, 11-5750 MPW
- kent, met herroeping van het besluit van 7 november 2008, aan appellant met ingang van 30
oktober 2006 een militair invaliditeitspensioen toe op basis van een mate van invaliditeit met
dienstverband van 29%; Versindaba » Blog Archive » Andries Bezuidenhout. Oopmond by Oppikoppi 2012
Andries Bezuidenhout. Oopmond by Oppikoppi 2012
Verlede naweek was die agtiende Oppikoppi rockfees. Dis eintlik nou al bietjie meer as ŉ rockfees. Daar was uitstallings van foto’s en grafiese kuns, asook ŉ aantal dokumentêre films wat vertoon is. Dan is daar die deel oor digkuns. Hierdie jaar is die Oopmond-vertoning vir die eerste keer aangebied. Dis ŉ variasie op die Poetry Slam/Bekgeveg-ding:
Die gehoor kies ŉ onderwerp. Dan word daar impromptu-gedigte geskryf deur digters uit twee spanne, wat met mekaar meeding. Tot dusver is dit soos ŉ tipiese bekgeveg. Met Oopmond word die gedigte egter getoonset deur musikante. Hierdie jaar was die musikante Valiant Swart en Jaco van der Merwe. Laasgenoemde is bekend vir sy band Bittereinder, maar meer onlangs doen hy (benewens Bittereinder) rustiger folkmusiek saam met ŉ nuwe band genaamd Die Begin. Hy is deur twee van die lede van Die Begin bygestaan.
Ronel Nel, Danie Marais, Toast Coetzer, Abjater Ronkedoor en ek moes gedigte skryf. Melt Sieberhagen was weer die seremoniemeester en Mia Jordaan het die punte gehou.
Ons het die Vrydagaand laat opgetree en toe nie gaan slaap nie en weer die Saterdagmiddag die verhoog betree. Saterdagmiddag het ek my swakste Oopmond-poging tot op hede geskryf – die onderwerp was “Olimpiese Spele”. Dit was so ŉ klaaglike stukkie digwerk dat Valiant, wat dit moes toonset, dit in ŉ country tune moes verander. Heel gepas.
Hier is ŉ paar foto’s, net vir die rekord.
Jax met twee lede van Die Begin, Valiant in die agtergrond, Toast hou die wind weg
Dotius met Ingrid Dronker wat instaan as mic stand
Abjater Ronkedoor, NP van Lykskou en LSDD Cloete
Hoerneef as seremoniemeester
Ingrid Dronker en NP van Lykskou kyk hoe Dotius sing
Oppikoppi in die nag
Oppikoppi in die dag